एक्टर विवेक वासवानी ने कहा- परिवार के साथ गए तो आएगा 10 हजार का खर्चा
Salman Khan's Upcoming Film "Kisi Ka Bhai Kisi Ka Jaan" Advance Booking Started: Producer Vivek Vaswani Raises Concerns Over Ticket Prices सलमान खान की अपकमिंग फिल्म किसी का भाई किसी का जान की एडवांस बुकिंग स्टार्ट हो चुकी है। इसी बीच एक्टर प्रोड्यूसर विवेक वासवानी ने फिल्म के आसमान छूटे टिकट्स के रेट पर आपत्ति दिखाई है।
सलमान खान की अपकमिंग फिल्म किसी का भाई किसी का जान की एडवांस बुकिंग स्टार्ट हो चुकी है। इसी बीच एक्टर प्रोड्यूसर विवेक वासवानी ने फिल्म के आसमान छूते टिकटों के रेट पर आपत्ति दिखाई है। विवेक के मुताबिक, इस फिल्म के एक टिकट की कीमत 1320 रुपए है।
ऐसे में अगर पूरी फैमिली फिल्म देखने थिएटर जाए तो करीब 10 हजार का खर्चा आ जाएगा। अभी जो खाने-पीने के खर्चे हैं उसकी कोई गिनती ही नहीं है। विवेक का मानना है कि इतना ज्यादा पैसा खर्च करने से बेहतर है कि लोग इसे OTT पर देख लें।
400 रुपए का तो एक पॉपकॉर्न ही आता है
विवेक वासवानी ने अपने ट्विटर हैंडल पर लिखा, 'मुझे पता है कि ईद के मौके पर भाई की फिल्मों का क्या क्रेज होता है। इसके बावजूद मुझे 1320 रुपए टिकट का रेट समझ नहीं आ रहा है।
400 रुपए का तो एक पॉपकॉर्न ही आता है। इस हिसाब से चार लोग की फैमिली के लिए करीब 10 हजार का खर्चा बैठ जाएगा। अभी इसमें कार पार्किंग वगैरह की कोई गिनती ही नहीं है। मुझे लगता है कि इससे बेहतर लोग इसे OTT पर देख लेंगे।'
एक्शन टपोरी फिल्म के लिए और भी ऑप्शन हैं
विवेक के ट्वीट पर एक यूजर ने लिखा 'ये रेट उन लोगों के लिए हैं जो फर्स्ट डे फर्स्ट शो देखने जाना चाहते हैं। ये उनके लिए हैं जो रिक्लाइनर वाले सोफे पर बैठ कर फिल्म देखना पसंद करते हैं। साउथ बॉम्बे में ऐसे लोगों की कमी नहीं है।'
जवाब में विवेक ने लिखा, ' इससे कम रेट पर इससे ज्यादा लग्जरी ऑप्शन उपलब्ध हैं। 1320 रुपए एक एक्शन टपोरी फिल्म के लिए खर्च करना सही नहीं है।'
एडवांस बुकिंग के शुरुआती आंकड़े सलमान के लिए चिंताजनक
बुधवार दोपहर तक जो रिपोर्ट थी उसके मुताबिक फिल्म के 20 हजार टिकट बिके हैं। ये आंकड़ा PVR, CINEPOLIS और INOX के हैं। ट्रेड्स की मानें तो सलमान की ये फिल्म पहले दिन 15 से 20 करोड़ कमा सकती है।
पहले वीकेंड पर फिल्म 70 करोड़ के आस-पास कमाई कर सकती है। हालांकि ये अभी तक एडवांस बुकिंग के तहत अनुमानित आंकड़े हैं। शायद फिल्म इससे बेहतर प्रदर्शन भी कर सकती है। फिल्म 21 अप्रैल को ईद के मौके पर रिलीज होगी।
एक वक्त पर शाहरुख को अपने घर में पनाह दे चुके हैं विवेक
बहुत कम लोग जानते हैं कि विवेक वासवानी ने कभी शाहरुख को अपने घर में पनाह दी थी और काफी दिनों तक शाहरुख उनके घर पर ही टिके रहे। इतना ही नहीं विवेक ने एक इंटरव्यू में यहां तक कहा था कि जब कई दिन हो गए तो उन्होंने शाहरुख को अपने घर से भगाने की भी कोशिश की, लेकिन वो असफल रहे।
